**Svetniško vprašanje svetnika Nejca Perka**

Spoštovani,

že na prejšnji seji Sveta je bilo izpostavljeno vprašanje vodovoda in naselja Čadovlje. Kot eden glavnih zadržkov pri tem je bilo iz strani Občinske uprave izpostavljeno vprašanje, koliko gospodinjstev bi se na vodovod dejansko priklopilo. Krajani so v tem času zbrali podpise, ki dokazujejo, da ta interes vlada pri veliki večini gospodinjstev. Po mojih podatkih je Občinska uprava s tem tudi že seznanjena.

Zanima me, če je reševanje te problematike vključeno v aktualni rebalans proračuna Občine in če je, kakšni nadaljnji koraki se pri tem načrtujejo.

Dodajam še, da je to že dalj časa pereča problematika naselja, z viškom v poletju 2022, ko so šla gospodinjstva skozi resno preizkušnjo glede oskrbe s pitno vodo.

Vljudno hvala za odgovor.

Nejc Perko,

Svetnik

**Odgovor Podžupanje Metke Gaberc**

Pozdravljen Nejc,

hvala za vprašanje. Sem seznanjena s problematiko in smo tudi v stiku s krajani Čadovelj, ki so mi posredovali željene podatke.

Ravno s tem razlogom smo to investicijo uvrstili v rebalans in povečali sredstva na NRP-ju (investicije vodovoda) kamor takšna investicija spada, zato bi na tem mestu tudi želela, da se na jutrišnji seji potrdi rebalans in lahko pričnemo s projektiranjem in izvajanjem del.

Lep pozdrav.

Metka Gaberc,

podžupanja